

Pielikums Nr. 5
Iepirkuma

„Esošās rindu vadības sistēmas mākoņrisinājuma licenču noma”, 

ID Nr. RAKUS 2024/67M_1, Nolikumam

Līgums Nr. B2-2024/____ (Projekts)
par esošās rindu vadības sistēmas mākoņrisinājuma licenču nomu
Rīgā,


DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Normunds Staņēvičs, valdes loceklis Kaspars Plūme un valdes loceklis Haralds Plaudis, no vienas puses, un
_____________________________, reģistrācijas Nr.________________, juridiskā adrese ____________________ (turpmāk – Piegādātājs), kuru, saskaņā ar ______________ pārstāv ___________________, abi kopā turpmāk – Puses, katrs atsevišķi – Puse,
pamatojoties uz Pasūtītāja rīkotā iepirkuma “Pašapkalpošanās stendu uzturēšana”, ID Nr. RAKUS 2024/88M_1 (turpmāk – Iepirkuma procedūra) rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS

1.1. Pasūtītājs pasūta, bet Izpildītājs veic esošās rindu vadības sistēmas mākoņrisinājuma licenču nomu (turpmāk - Pakalpojums) atbilstoši Līguma nosacījumiem un Līguma pielikumam Nr. 1 “Tehniskā specifikācija”, kā arī saskaņā ar Latvijas Republikā spēkā esošajiem normatīvajiem aktiem.

1.2. Izpildītājs, parakstot Līgumu, apliecina, ka tam nav nekādu juridisko vai tehnisko ierobežojumu un aizliegumu Pakalpojuma sniegšanai un tam ir visas nepieciešamās speciālās atļaujas, licences un sertifikāti, lai sniegtu Pakalpojumu.

2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir līdz 41 999,00 euro (četrdesmit viens tūkstotis deviņi simti deviņdesmit deviņi euro un 00 centi) bez pievienotās vērtības nodokļa (turpmāk – PVN). 
2.2. PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma kopējā summa bez PVN nevar tikt grozīta.
2.3. Par sniegto Pakalpojumu Pasūtītājs veic samaksu Izpildītājam ne vēlāk kā 30 (trīsdesmit) dienu laikā pēc nodošanas - pieņemšanas akta abpusējas parakstīšanas un Izpildītāja sagatavota atbilstoša rēķina saņemšanas.
2.4. Samaksu Pasūtītājs veic ar pārskaitījumu uz Izpildītāja Līgumā norādīto bankas kontu.

2.5. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.

3. PAKALPOJUMA IZPILDES UN PIEŅEMŠANAS KĀRTĪBA

3.1. Pakalpojuma izpildes vietas: 

3.1.1. Stacionārs „Latvijas Onkoloģijas centrs” - Hipokrāta ielā 4, Rīgā;

3.1.2. stacionārs „Gaiļezers” – Hipokrāta ielā 2, Rīgā;
3.1.3. stacionārs “Biķernieki” – Lielvārdes ielā 68, Rīgā;

3.1.4. stacionārs “Latvijas infektoloģijas centrs” – Linezera ielā 3, Rīgā;

3.1.5. stacionārs “Tuberkolozes un plaušu slimību centrs” – Upeslejās, Stopiņu novadā.
3.2. Izpildītājs veic Pakalpojumu atbilstoši Līguma un Līguma pielikuma Nr. 1 “Tehniskā specifikācija” noteikumiem, ievērojot Līguma pielikumā Nr. 1 “Tehniskā specifikācija” norādītos reakciju un Pakalpojuma sniegšanas laikus.

3.3. Pakalpojums vai tā daļa uzskatāma par pabeigtu un nodotu Pasūtītājam, ja ir abpusēji parakstīts Pakalpojuma nodošanas - pieņemšanas akts (Līguma pielikums Nr. 2 “Nodošanas – pieņemšanas akts”), kurā tiek norādīts veiktā Pakalpojuma veids un izmaksas, Izpildītāja personāla nostrādātais laiks.

3.4. Puses vienojas, ka Izpildītājs rēķinus un nodošanas - pieņemšanas aktus sagatavo elektroniskā formā un tie būs derīgi bez paraksta un zīmoga. Rēķini un nodošanas -pieņemšanas akti tiek nosūtīti elektroniski uz Pasūtītāja elektroniskā pasta adresi: it.rekini@aslimnica.lv.

3.5. Izpildītājs ne vēlāk kā līdz kārtējā mēneša 5. datumam iesniedz Pasūtītājam nodošanas-pieņemšanas aktu par iepriekšējā mēnesī faktiski sniegtajiem Pakalpojumiem, kas ir par pamatu rēķina izrakstīšanai un iesniegšanai Pasūtītājam. Pasūtītājs iesniegto Pakalpojuma nodošanas - pieņemšanas aktu izskata piecu darba dienu laikā un paraksta to, ja Pakalpojums sniegts atbilstoši Līguma un Līguma pielikuma Nr. 1 noteikumiem.

3.6. Pasūtītājs ir tiesīgs atteikties no Pakalpojuma izpildes pieņemšanas, ja sniegtais Pakalpojums neatbilst Līguma un/vai Līguma pielikuma Nr.1 noteikumiem.

3.7. Gadījumā, ja Izpildītājs pretenzijas par Pakalpojuma kvalitāti neatzīst, Puses atzinuma iesniegšanai par Pakalpojuma kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvā Pakalpojuma faktu, Izpildītājs sedz Pasūtītāja tiešos zaudējumus, kas radušies Pasūtītājam sakarā ar nekvalitatīvo Pakalpojumu un eksperta pieaicināšanu.

3.8. Pasūtītājs paraksta Pakalpojuma nodošanas - pieņemšanas aktu tikai pēc tam, kad Izpildītājs ir pilnībā novērsis norādītos trūkumus.

3.9. Atbildīgās personas šī Līguma ietvaros:

3.9.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, nodošanas - pieņemšanas aktu parakstīšanai un citu ar līguma izpildi saistītu darbību nodrošināšanai: ___________________________________;
3.9.2. no Izpildītāja puses: pilnvarota (-as)  komunikācijai ar Pasūtītāju, šī Līguma izpildes uzraudzības veikšanai, ar Līguma izpildi saistīto dokumentu iesniegšanai, nodošanas - pieņemšanas aktu parakstīšanai un citu ar līguma izpildi saistītu darbību nodrošināšanai: __________________________.  

4. IZPILDĪTĀJA PIENĀKUMI UN TIESĪBAS

4.1. Izpildītāja pienākumi:

4.1.1. veikt Pakalpojumu atbilstoši Līguma un Līguma pielikuma Nr.1 “Tehniskā specifikācija” prasībām;

4.1.2. nodrošināt pašapkalpošanās stendu uzturēšanu un radušos kļūdu novēršanu 24 (divdesmit četrus) mēnešus pēc Līguma noslēgšanas. 

4.1.3. veikt Līguma izpildi ar saviem spēkiem, resursiem un līdzekļiem;

4.1.4. Pakalpojuma veikšanā, ievērot visus Pasūtītāja norādījumus;

4.1.5. par saviem līdzekļiem novērst defektu aktā norādītos trūkumus;

4.1.6. pēc Pakalpojuma izpildes, iesniegt Pasūtītājam nodošanas - pieņemšanas aktu un atbilstošu rēķinu; 

4.1.7. Līguma 4.1.1. līdz 4.1.6. punktā minētais Izpildītāja pienākumu uzskatījums nav uzskatāms par izsmeļošu – Izpildītājam ir arī citi no Līguma un Līguma pielikuma Nr. 1 izrietoši pienākumi.

4.2. Izpildītāja tiesības:

4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;

4.2.2. par kvalitatīvu Līguma noteikumu izpildi saņemt Līgumā noteikto samaksu;

4.2.3. Līgumā noteiktos gadījumos saņemt no Pasūtītāja līgumsodu.

5. PASŪTĪTĀJA PIENĀKUMI UN TIESĪBAS
5.1. Pasūtītāja pienākumi:

5.1.1. sniegt Izpildītājam Pasūtītāja rīcībā esošu informāciju, kas nepieciešama Līguma saistību izpildei;

5.1.2. pieņemt Pakalpojumu, kas veikts atbilstoši Līguma noteikumiem un Latvijas Republikā spēkā esošajiem normatīvajiem aktiem;

5.1.3. veikt Līgumā noteikto samaksu Izpildītājam par kvalitatīvu Līguma noteikumu izpildi;

5.1.4. Līguma 5.1.1. līdz 5.1.3. punktā minētais Pasūtītāja pienākumu uzskatījums nav uzskatāms par izsmeļošu – Pasūtītājam ir arī citi no Līguma izrietoši pienākumi.

5.2. Pasūtītāja tiesības:

5.2.1. kontrolēt Pakalpojuma izpildi, pastāvīgi uzraudzīt Pakalpojuma izpildes kvalitāti un dot Izpildītājam obligāti izpildāmus norādījumus;

5.2.2. saņemt informāciju no Izpildītāja par Līguma izpildes gaitu un citiem Līguma izpildes jautājumiem;

5.2.3. nepieņemt Līguma nosacījumiem vai Latvijas Republikā spēkā esošajiem normatīvajiem aktiem neatbilstoši veiktu Pakalpojumu;

5.2.4. Līgumā noteiktos gadījumos saņemt no Izpildītāja līgumsodu.

6. PUŠU ATBILDĪBA
6.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.

6.2. Ja Pasūtītājs neveic samaksu par atbilstoši Līguma noteikumiem veikto Pakalpojumu Līguma 2.3. punktā noteiktajā termiņā, Izpildītājs ir tiesīgs pieprasīt no Pasūtītāja līgumsodu 0,1% (nulle, komats, viens procents) apmērā no nesamaksātās summas par katru maksājuma termiņa nokavējuma dienu, saskaņā ar Izpildītāja iesniegto rēķinu, bet ne vairāk par 10% (desmit procentiem) no neapmaksātās summas.

6.3. Ja Izpildītājs neveic Pakalpojumu Līgumā un Līguma pielikumā Nr. 1 noteiktajos termiņos, tad Pasūtītājam ir tiesības pieprasīt no Izpildītāja līgumsodu 0,1% (nulle, komats, viens procents) apmērā no kopējās Līguma summas par katru nokavēto dienu, bet ne vairāk par 10% (desmit procentiem) no kopējās Līguma summas.

6.4. Līguma 7.3. punkta apakšpunktos noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no kopējās Līguma summas.

6.5. Pasūtītājs ir tiesīgs attiecīgo līgumsoda summu ieturēt savstarpēja ieskaita veidā.

6.6. Līgumā noteikto līgumsodu apmaksa tiek veikta 60 (sešdesmit) dienu laikā pēc attiecīgās Puses rēķina par līgumsoda pieprasīšanu saņemšanas.

6.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.

7. LĪGUMA DARBĪBAS LAIKS UN IZBEIGŠANAS KĀRTĪBA
7.1. Līgums stājas spēkā tā abpusējas parakstīšanas brīdī un sniedz pašapkalpošanās stendu apkalpošanu 24 (divdesmit četrus) mēnešus.

7.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.

7.3. Pasūtītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Izpildītājam, ja:
7.3.1. ir uzsākta Izpildītāja labprātīga vai piespiedu likvidācija;

7.3.2. pret Izpildītāju ir uzsākta maksātnespējas procedūra, vai tā darbība ir apturēta;

7.3.3. Izpildītājs nepilda savas līgumsaistības atbilstoši Līguma noteikumiem, atsakās novērst konstatēto neatbilstību sekas, un tas ir fiksēts Līgumā noteiktā kārtībā;

7.3.4. Izpildītājs atsakās atlīdzināt Pasūtītājam tiešos zaudējumus, kas radušies Izpildītāja vainas dēļ;

7.3.5. ja Izpildītājs zaudējis tiesības sniegt Pakalpojumu (piemēram, kvalifikācijas dokumenti, ko Izpildītājs iesniedzis, piesakoties Iepirkuma procedūrā, ir zaudējuši spēku);

7.3.6. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7.4. Izpildītājs ir tiesīgs vienpusēji izbeigt Līgumu, par Līguma izbeigšanu rakstiski informējot Pasūtītāju, ja Pasūtītājs kavē Līgumā paredzēto rēķinu apmaksas termiņu ilgāk par 30 (trīsdesmit) kalendārām dienām un nav informējis Izpildītāju par citu rēķina apmaksas termiņu.

7.5. Ja Pasūtītājam Pakalpojums vairs nav nepieciešams, Pasūtītājam ir tiesības vienpusēji izbeigt Līgumu, rakstiski par to informējot Izpildītāju 30 (trīsdesmit) dienas iepriekš.

8. NEPĀRVARAMA VARA
8.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Pakalpojuma izpildes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.

8.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.

8.3. Ja nepārvaramas varas apstākļu dēļ līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

9. PERSONU DATU AIZSARDZĪBA
9.1. Pasūtītājs un Izpildītājs vienojas par šādiem fizisko personu datu aizsardzības noteikumiem:

9.1.1. Izpildītājs apstrādā šādus Pasūtītāja, kā pārziņa, rīcībā esošos fizisko personu datus: vārds, uzvārds, personas kods, kuri ir pieejami sistēmas ietvaros esošajās iekšējās datu uzglabāšanas atmiņās;

9.1.2. Izpildītājs Līguma ietvaros uzskatāms par Pasūtītāja datu apstrādes operatoru;

9.1.3. Izpildītājs, veicot Pakalpojumu, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;

9.1.4. ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;

9.1.5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos);

9.1.6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;

9.1.7. pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs;

9.1.8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;

9.1.9. fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai;

9.1.10. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas;

9.1.11. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties;

9.1.12. pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei;

9.1.13. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.

9.2. Puses apliecina, ka apstrādājot, t.sk. glabājot personas datus, tās ievēro Vispārīgo datu aizsardzības regulu (ES) 2016/679, kā arī nacionālos normatīvos aktus personas datu apstrādei un iepriekš minētās regulas izpratnē tās uzskatāmas par patstāvīgiem pārziņiem attiecībā uz to apstrādātajiem fizisko personu datiem. Katra Puse apņemas patstāvīgi nodrošināt: nepieciešamos tehniskos un organizatoriskos pasākumus, lai tās veiktā fizisko personas datu apstrāde atbilstu spēkā esošo tiesību aktu prasībām, t.sk. nodrošina, ka attiecīgās Puses veiktajai personas datu apstrādei ir tiesisks pamats, ir nodrošināta datu subjektu informēšana par attiecīgās Puses veikto personas datu apstrādi atbilstoši tiesību aktos noteiktajām prasībām un, ja nepieciešams, ka ir saņemta datu subjekta piekrišana viņa/viņas personas datu apstrādei tam nolūkam, kādam attiecīgā Puse šos datus apstrādā.

10. KONFIDENCIALITĀTE

10.1. Pusēm jāuzskata visi šī Līguma noteikumi, visa informācija, kas saņemta līdz šī Līguma noslēgšanai, kā arī šī Līguma parakstīšanas un izpildes laikā, par konfidenciālu, un jāizmanto tā tikai savstarpējos darījumos un tikai šajā Līgumā paredzētajiem mērķiem. Puses neizmantos konfidenciālu informāciju saviem komerciālajiem nolūkiem un neizpaudīs to trešajām personām, ja tam nav saņemta otras Puses rakstiska atļauja. Pusēm ir tiesības izpaust konfidenciālu informāciju tikai tiem saviem darbiniekiem un pārstāvjiem, kuriem tā jāzina, lai īstenotu augstāk minētos mērķus. Puses apņemas nodrošināt, lai informāciju ieguvušās personas iepazītos ar šajā Līgumā minētajām prasībām par konfidencialitāti, un apņemtos ievērot šīs prasības vēl pirms šādas informācijas iegūšanas. Konfidencialitātes prasības netiks piemērotas attiecībā uz publiski pieejamo informāciju, un attiecībā uz tādu informāciju, kura Pusēm jau bija zināma un, ar kuru tās varēja rīkoties, pirms tāda tika iegūta no otrās Puses. Neskatoties uz izklāstīto, Pusēm ir tiesības izklāstīt konfidenciālu informāciju gadījumos, kad to paredz normatīvie akti.

10.2. Izpildītājs apliecina, ka viņam ir zināms, ka visa informācija, kuru Izpildītājs saņēmis no Pasūtītāja šī Līguma izpildes gaitā ir pilnīgi konfidenciāla un to nevar izmantot jebkādiem citiem mērķiem, kas ir ārpus šī Līguma, var izmantot vai sniegt, tikai stingri ievērojot konfidencialitātes prasības un Pasūtītāja atsevišķi iesniegtās instrukcijas.

10.3. Līguma noteikumi, kā arī informācija, kas saistīta ar Pušu sadarbību vai informācija par Pasūtītāju, kura Izpildītāja rīcībā nonākusi šī Līguma izpildes rezultātā, uzskatāma par Pasūtītāja komercnoslēpumu un bez Pasūtītāja iepriekšējas rakstiskas piekrišanas nav izpaužama trešajām personām. Šajā punktā minētās saistības neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto Pasūtītāja komercnoslēpumu saturošo informāciju, Izpildītājs apņemas izmantot vienīgi šajā Līgumā norādītajam mērķim, ievērojot Pasūtītāja konfidencialitātes pienākumu.

10.4. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

11. CITI NOTEIKUMI
11.1. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

11.2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.

11.3. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.

11.4. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

11.5. Ja kādai no Pusēm tiek mainīta atrašanās vieta, banku rekvizīti, atbildīgās personas vai to kontaktinformācija, tad tā piecu darba dienu laikā rakstiski, uz Līgumā norādīto e-pasta adresi, paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.

11.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.

11.7. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.

11.8. Līgums sastādīts uz __ (______) lapām 2 (divos) eksemplāros. Katram Līguma eksemplāram pievienots pielikums Nr. 1 – “Tehniskā specifikācija” uz vienas lapas, pielikums Nr. 2 – “Nodošanas – pieņemšanas akts” uz vienas lapas. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.

12. PUŠU REKVIZĪTI UN PARAKSTI
	12.1. PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

___________________________

N. Staņēvičs

__________________________​_

K. Plūme

___________________________

H. Plaudis
	12.2. IZPILDĪTĀJS:

_____________
______________________
Reģ. Nr. _______________
Banka: _____________
Bankas kods: ________
Konta Nr. _________________
_____________________________

____________

